Stunt GP
De små hurtige biler i Stunt GP er fascinerende fartdjævle. Du har til opgave at styre dem. Det kræver både hurtige reflekser og koncentration. 

Start spillet. Brug Enter-tasten for at få adgang til menuerne efter det første skærmbillede. Du kan vælge at spille "Single Player", men får adgang til to forskellige spil, henholdsvis "Exihibition" og "Stunt Challenge", hvor det første spil er langt det sjoveste. Brug piletasterne til at navigere i menuerne. Enter-tasten aktiverer dit valg. Vælg "Exhibition", så kan du vælge mellem tre biltyper, nemlig "Wild Wheels", "Aero Blasters" og "Speed Demons". Når du taster Enter, får du så adgang til en menu, hvor du kan vælge enten "Race" eller foretage indstillinger af antal omgange, antal modstandere eller banens beskaffenhed og sværhedsgrad. Når du vælger "Race", går løbet i gang. Indstillingerne foretages med piletasterne og Enter.

Vil du prøve lidt løssluppen stuntkørsel, kan du også vælge "Stunt Challenge". Her bliver bilerne valgt automatisk for dig, du skal bare indtaste dine initialer først. Kør så rundt i den lille bane, og lav nogle flotte hop og stunts. Du får point, efterhånden som dine stunts bliver mere vovede og flotte. Når tiden er udløbet, kan du se, hvor mange point du har scoret. 

Du bruger piletasterne højre og venstre for at styre din bil rundt på banen. Med pil-op og pil-ned kan du henholdvis accelerere og bremse bilen. Når du har brug for det, kan du supplere hastigheden med lidt turbo. Brug tasten Ctrl for at brænde lidt ekstra energi af på en hurtig overhaling. Med Esc kan du afbryde spillet og vende tilbage til menuerne. Hvis du gentager Esc flere gange, bliver du menu for menu guidet ud af spillet. Vælg "Quit" i det sidste vindue.

Tastaturkommandoer i Stunt GP
Styr mod venstre	Venstre piletast
Styr mod højre	Højre piletast
Accelerer		Pil-op
Brems		Pil-ned 
Stunt		Shift-tasten
Turbo		Ctrl-tasten
Horn		Retur-tasten
Pause/Menu	Esc